钦定古今图书集成/明伦汇编/闺媛典/第105卷 > 皇清十一 > 邵弼勋妻曾氏
## 钦定古今图书集成/明伦汇编/闺媛典/第105卷 > 皇清十一 > 邵弼勋妻曾氏

按《尤溪县志》：曾氏，闽县廪生邵弼勋妻，明举人曾异撰女。通经史，工诗词。随邵避乱入尢溪。顺治五年，至吉花，遇贼郭天才，邵先为所执，窘辱备至，割去左耳。氏伏林莽中，窥见出绐贼曰：“夫本儒流，毋相窘也。能释夫，愿以身从。” 贼悦，舍邵挟氏以行。氏度夫去远，遂骂贼，投崖下。贼怒杀之，气未绝，舁至家，翌日方死。